Πρβόσλαβ Ντραγκίτσεβιτς

Ο Πρβόσλαβ Ντραγκίτσεβιτς (Prvoslav Dragićević, σερβικά κυριλλικά: Првослав Дпагићевић, 4 Μαρτίου 1914 – 27 Δεκεμβρίου 1974) ήταν Γιουγκοσλάβος προπονητής ποδοσφαίρου και πρώην ποδοσφαιριστής.

Σταδιοδρομία ως παίκτης

Σταδιοδρομία σε συλλόγους 
Ο Ντραγκίτσεβιτς έπαιξε στις ΣΚ Γεντίστβο Μπέογκραντ και ΟΦΚ Βελιγραδίου από το 1936 ως το 1941 ως μέσος και ήταν μέρος της αξιομνημόνευτης μεσαίας γραμμής, που σχημάτισε μαζί με τους Πέταρ Μάνολα και Γκούσταβ Λέχνερ. Με την ομάδα κατέκτησε το Πρωτάθλημα Γιουγκοσλαβίας το 1939. Κατά τη διάρκεια της σταδιοδρομίας του, έπαιξε επίσης με τη Ραντνίτσκι Μπέογκραντ και τη Ντιναμό Πάντσεβο, στην οποία ολοκλήρωσε τη σταδιοδρομία του το 1948.

Διεθνής σταδιοδρομία 
Έχει έξι συμμετοχές με την Εθνική Γιουγκοσλαβίας από το 1939 έως το 1940. Μετά την εισβολή της Γερμανίας στη Γιουγκοσλαβία το 1941, ο Ντραγκίτσεβιτς εγκατέλειψε τη χώρα.

Σταδιοδρομία ως προπονητής

Ζελιέζνιτσαρ Σαράγεβο 
Ήταν ο προπονητής της Σελιέζνιτσαρ Σαράγεβο τη σεζόν 1954-55. Παρ' όλο που η ομάδα εξασφάλισε μόνο την 11η θέση, αρκούσε για να σωθεί από τον υποβιβασμό.

Ολυμπιακός 
Το 1956 πήγε στην Ελλάδα για να γίνει προπονητής του Ολυμπιακού. Η ομάδα έκανε το νταμπλ τη σεζόν 1956-57. Το πρωτάθλημα κερδήθηκε μετά από μία μακρά πορεία, που έληξε με τον Ολυμπιακό να κερδίζει έναν αγώνα πλέι οφ ενάντια στον «αιώνιο» αντίπαλο, Παναθηναϊκό, στο ουδέτερο στάδιο «Νίκος Γκούμας» (1-0). Στο κύπελλο, ο Ολυμπιακός νίκησε την ΑΕΚ με 1-0 στα προημιτελικά, με γκολ του Μπάμπη Κοτρίδη και τον Παναθηναϊκό με 1-0 στους ημιτελικούς. Η ομάδα ολοκλήρωσε κερδίζοντας τον Ηρακλή με 2-0 στον τελικό και γιόρτασε το πρώτο από τα τρία συνεχόμενα νταμπλ (1957, 1958, 1959), που παραμένει ρεκόρ για τις ελληνικές ομάδες. Ο Ντραγκίτσεβιτς έφυγε από την ομάδα το 1960, ύστερα από μία επιτυχημένη περίοδο στον Ολυμπιακό.

Διακρίσεις

Ως παίκτης 

 ΟΦΚ Βελιγραδίου 
 Πρωτάθλημα Γιουγκοσλαβίας: 1938-39

Ως προπονητής 

 Ολυμπιακός 
 Πρωτάθλημα Ελλάδας: 1956-57, 1957-58, 1958-59 
 Κύπελλο Ελλάδας: 1956-57, 1957-58, 1958-59, 1959-60

Παραπομπές

Εξωτερικές πηγές 

 Σταδιοδρομία στο Reprezentacija.rs. 

Γιουγκοσλάβοι ποδοσφαιριστές
Σέρβοι ποδοσφαιριστές
Μέσοι ποδοσφαιριστές
Ποδοσφαιριστές Εθνικής Γιουγκοσλαβίας
Ποδοσφαιριστές ΣΚ Γεντίστβο Μπέογκραντ
Ποδοσφαιριστές ΟΦΚ Βελιγραδίου
Ποδοσφαιριστές Α΄ Κατηγορίας Γιουγκοσλαβίας
Ποδοσφαιριστές ΦΚ Ραντνίτσκι Μπέογκραντ
Ποδοσφαιριστές ΦΚ Ντιναμό Πάντσεβο
Γιουγκοσλάβοι προπονητές ποδοσφαίρου
Σέρβοι προπονητές ποδοσφαίρου
Προπονητές ποδοσφαίρου Ζελιέζνιτσαρ Σαράγεβο
Προπονητές ποδοσφαίρου Ολυμπιακού Πειραιώς